
I. INTRODUCERE

  

Strategia generală de preaderare a ţărilor central şi est – europene la Uniunea Europeană a fost stabilită prin “Cartea Albă” privind pregătirea ţărilor asociate din Europa centrală şi de est pentru integrarea în piaţa internă a Uniunii Europene.

Aşa cum se stipulează chiar în textul său, Cartea Albă urmăreşte drept obiectiv prioritar apropierea legislaţiei, măsurile instituite în acest sens fiind structurate în 23 de capitole, printre care se numără şi cel consacrat problemelor mediului. 

Textul propriu – zis al Cărţii Albe a integrării este însoţit de voluminoase anexe care detaliază strategia generală în fiecare sector al activităţii comunitare.

Documentul porneşte de la ideea că strategia privind mediul este o componentă esenţială a creării Pieţei Interne şi că ele se sprijină reciproc. Această relaţie specială a fost, de altfel, recunoscută şi prin Actul Unic European (art. 100 A, paragrafele 3 şi 4) şi întărită prin art. 2 al Tratatului privind Uniunea Europeană, unde se stipulează imperativul ca Piaţa Internă să fie completată prin mijloace care să urmărească, “o durabilă şi neinflaţionistă creştere respectând mediul”.

Pornind de la considerarea armonizării legislaţiilor naţionale cu reglementările comunitare drept obiectiv prioritar, Cartea Albă stabileşte reperele generale ale dreptului comunitar al mediului la care să se raporteze statele pretendente la aderare.

Armonizarea legislaţiei naţionale privind protecţia mediului cu reglementările juridice comunitare în materie reprezintă o operaţie indispensabilă pentru accederea oricărui stat asociat la Uniunea Europeană.

Aceasta exprimă cerinţa alinierii dreptului intern, a practicilor şi procedurilor administrative la exigenţele dreptului comunitar al mediului, în sensul asimilării acestora în litera şi spiritul lor. 

În perioada de pregătire pentru acces, numărul reglementărilor comunitare de mediu la care statele asociate din Europa centrală şi de est trebuie să-şi alinieze legislaţia naţională şi practicile administrative ca o condiţie de aderare este mult mai mic decât cel al Uniunii Europene, redus la aşa numitul “acquis de mediu” .

“Acquis-ul comunitar” de mediu include ansamblul de reglementări (directive, regulamente, decizii) adoptate în baza tratatelor constitutive, tratatelor internaţionale semnate de Comunitatea Europeană (CE), principiilor şi interpretărilor rezultate din Jurisprudenţa Curţii Europene de Justiţie, politicilor comunitare în domeniu.

Realizarea acestui obiectiv prioritar al integrării presupune un proces complex, multidimensional, care cuprinde parcurgerea a trei etape interdependente:

· transpunerea dreptului comunitar al mediului în ordinea juridică naţională, prin asimilarea reglementărilor UE în raport cu specificul lor şi conform procedurilor constituţionale interne;

· implementarea sau aplicarea practică a dispoziţiilor legale respective prin asigurarea instituţiilor şi bugetelor necesare;

· mijloace de control şi sancţiuni pentru asigurarea conformităţii cu cerinţele comunitare.

În litera şi spiritul înţelegerilor stabilite în cadrul negocierilor bilaterale, fiecare stat care aspiră la integrare va trebui ca la momentul accederii în UE să fi asimilat întregul acquis comunitar în cadrul ordinii juridice naţionale şi să-şi fi adaptat în mod corespunzător sistemul administrativ; de asemenea, se pot stabili termene limită de realizare a anumitor elemente concrete, precum:

· pregătirea planurilor de combatere a poluării;

· desemnarea zonelor protejate sau a zonelor sensibile;

· conformarea cu limitele de emisii sau standardele de calitate a mediului.

 

 

 

 

II. Strategie, scopuri şi priorităţi

 

 

Strategia de transpunere şi implementare a legislaţiei Uniunii Europene în sectoarele calitatea aerului şi schimbări climatice, presupune o succesiune de etape:

· definirea cerinţelor Uniunii Europene şi identificarea principalelor obiective; 

· identificarea schimbărilor legislative necesare pentru transpunerea cerinţelor UE în legislaţia românească pe baza unei analize atente a diferenţelor de legislaţie dintre directivele UE şi legislaţia romanească, însoţită de specificarea ministerelor responsabile cu implementarea cerinţelor; mecanismelor şi instrumentelor aferente (respectiv planificare, autorizare, aplicare, sisteme informaţionale); şi standarde. 

· evaluarea nivelului actual de conformare cu cerinţele şi propunerea de acţiuni de îmbunătăţire a conformării, referitoare atât la: relaţiile instituţionale - clarificarea zonelor de suprapunere şi a coordonării între Ministerul Apelor, Pădurilor, şi Protecţiei Mediului (MAPPM) şi alte organe/instituţii, ca şi necesarul de resurse respectiv număr de personal şi nivel de pregătire; respectarea standardelor; cerinţe de monitorizare; 

· identificarea problemelor potenţiale şi a incertitudinilor care pot conduce în timp la o implementare dificilă;

 

· definirea scenariilor de implementare;

· calcularea devizelor de cost pentru fiecare scenariu în parte, inclusiv costuri pentru schimbări administrative; cerinţe suplimentare de monitorizare; investiţii de infrastructură, exploatare şi gestiune;

· definirea obiectivelor referitoare la transpunerea legislativă şi cerinţe de implementare cât mai concrete, realizabile în mod realist şi cuantificabile;

· stabilirea acţiunilor necesare pentru implementarea obiectivelor, inclusiv a instituţiilor responsabile pentru fiecare acţiune şi procedura pentru fiecare directivă în parte.

 

 

 

 

 

 

 

 

 

 

 

 

 

 

 

 

 

 

 

 

III. Monitorizarea progreselor

 

 

Strategia propusă este o primă încercare de identificare a acţiunilor necesare pentru ca România să realizeze aproximarea legislaţiei UE în sectoarele Calitatea aerului şi Schimbări climatice.

Pentru ca strategia să aibă cu adevărat valoare, este important ca ea să fie revizuită în mod regulat pe măsură ce apar informaţii noi şi se modifică perceperea necesităţilor.

Strategia nu este decât o listă de acţiuni pe hârtie, o listă de acţiuni ce necesită resurse considerabile şi multă energie pentru a putea fi implementate. 

· Sinteza legislaţiei UE ce trebuie transpusă, autorităţi competente, priorităţi şi scopuri

	Nr. în Acquis
	Document UE
	Autoritate competentă
	Motivaţie pentru prioritate
	Scop Trans-punere
	Scop 

Implemen-tare

	1
	Directiva 96/62/EC pentru evaluarea şi managementul calităţii aerului atmosferic
	MAPPM, MS
	Cerinţele sunt strategice şi sunt deja transpuse în legea aerului
	2000 -2006
	2010

	2d
	Directiva Consiliului 1999/30/EC privind valorile limită la dioxid de sulf, dioxid de azot şi oxizi de azot, particule şi plumb în atmosferă
	MAPPM, MS
	Deşi aceste standarde nu trebuie atinse până în 2005 – 2010, se recomandă o transpunere mai rapidă pentru ca noile planuri şi autorizaţii să poată ţine seama de aceste cerinţe
	2000
	2015

	3d
	Directiva Consiliului 2000/69/CE privind valorile limită pentru benzen şi monoxid de carbon în atmosferă
	MAPPM, MS
	Deşi aceste standarde nu trebuie atinse până în 2005 – 2010, se recomandă o transpunere mai rapidă pentru ca noile planuri şi autorizaţii să poată ţine seama de aceste cerinţe
	2000
	2015

	 
	Directiva 92/72/CEE privind poluarea aerului cu ozon
	MAPPM, MS
	Deşi aceste standarde nu trebuie atinse până în 2005 – 2010, se recomandă o transpunere mai rapidă pentru ca noile planuri şi autorizaţii să poată ţine seama de aceste cerinţe
	2000
	2015

	4
	Directiva 70/220/CEE privind emisiile de la autovehicule, amendată (98/77/EC, 98/69/EC)
	MAPPM, MT
	Cerinţele au fost transpuse în majoritate. Capacitatea de implementare există aproape în totalitate
	2001
	2002

	5
	Directiva 72/306/CEE şi 88/436 privind măsurile împotriva emisiilor de poluanţi din motoare diesel pentru autovehicule, amendată
	MAPPM, MT
	Cerinţele au fost transpuse în majoritate. Capacitatea de implementare există aproape în totalitate.
	2001
	2002

	 
	Directiva 77/537 privind măsurile împotriva emisiilor provenind de la tractoare
	MAPPM, MT, MAA
	Cerinţele au fost transpuse în majoritate. Capacitatea de implementare există aproape în totalitate
	2001
	2002

	6
	Directiva 88/77/CEE privind măsurile împotriva emisiilor de poluanţi gazoşi de motoare diesel pentru autovehicule, amendată (96/1/EC, 98/69/EC)
	MAPPM, MT
	Cerinţele au fost transpuse în majoritate. Capacitatea de implementare există aproape în totalitate
	2001
	2002

	D
	Directiva 97/68/CE privind măsurile împotriva emisiilor de poluanţi gazoşi şi particule de la motoare cu ardere internă instalate pe echipamente nerutiere
	MAPPM, MT, MIC
	Cerinţele au fost transpuse în majoritate. Capacitatea de implementare există aproape în totalitate
	2001
	2002

	7
	Directiva 96/96/CEE privind inspecţia tehnică a autovehiculelor şi remorcilor
	MAPPM, MT
	Cerinţele au fost transpuse în majoritate. Capacitatea de implementare există aproape în totalitate
	2001
	2002

	f,c
	Directiva 98/70/CE privind calitatea benzinelor şi motorinelor care amendează Directiva Consiliului 93/12/EC
	MAPPM, MT, MIC, MF
	Combustibilii reprezintă un important produs de export pentru România. Deşi implementarea va fi probabil costisitoare ea se va adresa unui capitol principal de comerţ.
	2000
	2002

	f,c
	Directiva 1999/32/CE privind reducerea conţinutului de sulf în anumiţi combustibili lichizi ce amendează Directiva 93/12/CEE
	MAPPM, MF, MIC
	Implementare probabil costisitoare, dar SO2 este un poluant major în România şi aceasta va ajuta la atingerea obiectivelor de calitate a aerului din directiva cadru 
	2002
	2010

	f,c
	Directiva 94/63/CE privind controlul emisiilor de compuşi organici volatili (COV) proveniţi din depozitarea benzinei şi din distribuţie de la terminale la staţiile de benzină
	MAPPM, MF, MIC
	Cerinţele au fost transpuse în majoritate
	2002
	2010

	 
	SCHIMBĂRI CLIMATICE
	 
	 
	 
	 

	E
	Decizia Consiliului din 24 iunie 1993 pentru un mecanism de monitorizare a emisiilor de CO2 şi alte gaze cu efect de seră în Comunitate
	MAPPM, MIC
	Strategic de introdus între cerinţele de monitorizare din directiva cadru

 

 

 

 
	2000
	2005


 

 

 

 

 

 

 

 

 

 

 

 

 

 

 

 

 

 

 

 

 

IV. Analiza diferenţelor existente între standardele româneşti de calitatea aerului Şi cele ale Uniunii Europene

 

 

Există mai multe diferenţe între standardele româneşti de calitate a aerului şi cele stabilite prin directivele fiice ale Uniunii Europene. 

Diferentele ţin de nivelul valorilor şi de perioada de timp în care se fac măsurătorile. Standardele româneşti pe termen scurt se bazează pe medii la 30 de minute dictate de procedeele de prelevare, în loc de medii orare aşa cum este specificat în standardele UE. În general standardele recente ale UE sunt mai stricte iar standardele româneşti vor trebui amendate. 

Diferenţele mai importante sunt:

· SO2 – standardele româneşti trebuie să devină de 2-3 ori mai stricte şi să se introducă standarde orare; 

· NOx –va trebui introdus un nou standard anual pentru protecţia vegetaţiei; 

· NO2 – sunt necesare standarde orare. Standardul anual existent este mai strict decât cel al UE şi va trebui stabilit care dintre standarde să se utilizeze; 

· CO – va fi necesar un standard la 8 ore; 

· Particule – standardele existente pentru Total Particule şi Fum vor trebui completate cu standarde pentru PM10 si PM2.5; 

· Fluor şi Clor – nu există standarde ale UE şi va trebui să se decidă dacă vor fi păstrate cele existente sau vor fi revizuite conform îndrumarului OMS 1996; 

· Ozon – sunt necesare standarde la o oră, opt ore şi acumulare peste valoarea de prag (AOT) (de vară) pentru protecţia sănătăţii şi vegetaţiei; 

· Plumb – standardele româneşti vor trebui să devină de 1,5 ori mai stricte; 

· Benzen – va fi necesar un nou standard anual.

Decizia cu privire la "gazele cu efect de sera"

Prin Legea nr. 3/2.02.2001 (M.Of. nr. 81/16.02.2001), România a ratificat Protocolul de la Kyoto la Convenţia Cadru a Naţiunilor Unite asupra schimbărilor climatice adoptat la 11 decembrie 1997. 

Este de asemenea necesar:

· să se implementeze programe naţionale, printr-o hotărâre de guvern, cu privire la monitorizarea emisiilor de gaze cu efect de seră,

· să se întărească aplicarea HG 1275/22.11.1996 privind constituirea şi funcţionarea Comisiei Naţionale pentru Schimbări Climatice. 

· Comparaţie între cerinţele prevăzute în directiva cadru cu privire la aer şi cele cuprinse în legislaţia românească în vigoare

	CERINŢELE UNIUNII EUROPENE
	LEGISLAŢIA DIN ROMÂNIA

	Numele actului
	Principalele cerinţe
	Legislaţia în vigoare
	Proiecte legislative

	Directiva Consiliului 96/62/CEE cu privire la evacuarea şi managementul calităţii aerului atmosferic
	· definirea rolurilor în procesul de evaluare şi management al calităţii aerului; 

· definirea zonelor şi aglomerărilor în care trebuie realizate evaluarea şi managementul calităţii aerului; 

· identificarea punctelor de prelevare a probelor şi stabilirea frecvenţei de prevalare; 

· stabilirea normelor şi standardelor; 

· stabilirea şi punerea în aplicare a măsurilor menite să ducă la respectarea nomelor; 

· elaborarea planurilor pe termen scurt şi a programelor în vederea atingerii standardelor acolo unde acestea sunt depăşite; 

· omologarea instrumentelor de măsură şi asigurarea preciziei acestora; 

· analiza metodelor de evaluare, în special a celor de modelare; 

· asigurarea accesului la informare; 

· transmiterea informaţiilor şi rapoartelor către Comisie.
	OUG 243 din 28.11.2000 privind protecţia atmosferei (M.Of. nr. 633/06.12.2000) aprobată prin Legea 655 din 20.11.2001.

OM 756/97 pentru aprobarea reglementărilor cu privire la evaluarea poluării mediului (M.Of. nr. 303 bis/ 06.11.1997);

 

Legea Protecţiei Mediului 137/1995, Anexa I, art. 40,42,43,87;

STAS 12574/1987 Calitatea aerului în zonele protejate, art. 2;

 
	Nimic

	Directiva Consiliului 1999/30/CE cu privire la valorile limită pentru dioxidul de sulf, dioxidul de azot şi alţi oxizi de azot, pentru particule fine şi plumb din atmosferă

(prima directivă – fiică adoptată în urma art. 4(5) din 96/62/CE)
	· stabilirea pragului de alertă, valorilor limită şi ţintă, a marjelor de toleranţă şi pragurilor inferioare şi superioare de evaluare; 

· determinarea depăşirilor pragurilor inferioare şi superioare de evaluare; 

· înfiinţarea staţiilor de monitorizare, identificarea numărului necesar şi a locaţiilor pentru staţiile de măsurare; 

· adoptarea şi asigurarea respectării normelor de prelevare a probelor şi de analiză; 

· stabilirea punctelor de prelevare a probelor; 

· stabilirea şi punerea în aplicare a măsurilor necesare pentru respectarea criteriului numărului minim de puncte fixe de prelevare destinate măsurării concentraţiilor; 

· obiective legate de calitatea datelor şi centralizarea rezultatelor obţinute în urma evaluării calităţii aerului înconjurător; 

· metode de referinţă la evaluarea concentraţiilor 

· accesul la informaţie, conţinutul informaţiilor oferite atunci când se depăşeşte pragul de alertă; 

· transmiterea informaţiei şi rapoartelor câtre Comisie.
	OUG 243 din 28.11.2000 privind protecţia atmosferei (M.Of. nr. 633/06.12.2000)aprobată prin Legea 655 din 20.11.2001.

Legea protecţiei mediului 137/1995, anexa I;

STAS 12574/1987 Calitatea aerului în zonele protejate, art. 2;

OM 756/97 pentru aprobarea reglementărilor cu privire la evaluarea poluării mediului (M.Of. nr. 303 bis/ 06.11.1997);

OM 462/1993 pentru aprobarea condiţiilor tehnice cu privire la protecţia atmosferei;

Norme metodologice cu privire la emisiile poluante provenind din surse staţionare (M.Of. nr. 190/10.08.1993), anexa;

 

STAS: 10813/76, 10194/89; 10810/76; 10104 cu privire la prevalarea probelor şi la analiză;

Unele prevederi ale Directivei se regăsesc parţial sau în mod implicit în legislaţia citată.
	Nimic

	Directiva Consiliului 92/72/CEE cu privire la poluarea cu ozon a aerului
	· stabilirea pragurilor de protecţie pentru sănătatea omului şi vegetaţiei; 

· anunţarea populaţiei atunci când este depăşit “pragul de informare şi avertizare”; 

· statele membre trebuie să desemneze o instituţie care să aibă rolul de a informa Comisia şi de a coordona procesul de implementare; 

· înfiinţarea unei reţele de staţii de monitorizare; 

· desemnarea unuia sau mai multor laboratoare însărcinate cu evaluarea metodelor folosite pe plan naţional în raport cu cele definite de directivă; 

· statele membre vor organiza procese de comparare a laboratoarelor care colectează şi analizează datele; 

· transmiterea informaţiilor către Comisie; 

· măsurarea O3 folosindu-se metode de referinţă sau echivalenţe; 

· măsuri pentru reducerea ozonului
	OUG 243 din 28.11.2000 privind protecţia atmosferei (M.Of. nr. 633/06.12.2000)aprobată prin Legea 655 din 20.11.2001.

 

Legea protecţiei mediului 137/1995, art. 3 j, art. 4g, art. 41 d, art. 43 a, art. 64 e;

OG 46/94, art. 34, art. 64 c;

OM 756/97 pentru aprobarea reglementărilor cu privire la evaluarea poluării mediului (M.Of. nr. 303 bis/ 06.11.1997), art 16 a,b;

STAS 12574/1987 Calitatea aerului în zonele protejate, art. 2;

STAS: 11010/78 cu privire la prelevarea probelor şi la analiză.

Unele prevederi ale directivei se găsesc parţial sau în mod implicit în legislaţia citată.

 

 

 

 

 
	Nimic

	Decizia Consiliului 93/389/CEE cu privire la mecanismul de monitorizare a emisiilor comunitare de CO2 şi alte gaze cu efect de seră
	· programe naţionale pentru stabilizarea şi limitarea emisiilor de CO2 datorate omului; 

· raportarea inventarelor şi datelor; 

· Raport anual către Comisie; 

· Programe naţionale şi procese de raportare a datelor cu privire la gazele cu efect de seră care nu au fost reglementate de Protocolul de la Montreal.
	Legea nr. 3 din 2 februarie 2001 pentru ratificarea Protocolului de la Kyoto la Convenţia –cadru a Naţiunilor Unite asupra schimbărilor climatice, adoptat la 11 decembrie 1997

OUG 243 din 28.11.2000 privind protecţia atmosferei (M.Of. nr. 633/06.12.2000)aprobată prin Legea 655 din 20.11.2001. - art 26

Legea protecţiei mediului 137/1995, Cap. III, sect.2;

Legea 24/1994 pentru ratificarea Convenţiei Cadru a ONU cu privire la Modificările Climatice, semnat la Rio de Janeiro, 5 iunie 1992;

OM 756/97 pentru aprobarea reglementărilor cu privire la evaluarea poluării mediului (M.Of. nr. 303 bis/ 06.11.1997), Capitolul 4;

HG cu privire la înfiinţarea şi funcţionarea Comisiei Interministeriale pentru promovarea şi aplicarea Planului Naţional de Acţiune pentru Protecţia Mediului;

HG 1275/ 22.11.1996 privind înfiinţarea şi funcţionarea Comisiei Naţionale pentru Schimbări Climatice

 

 

 
	Nimic


 

· Monitorizarea, evaluarea şi transmiterea informaţiilor

 

Un element căruia trebuie să-i fie acordată deosebit de multă atenţie este sistemul de monitorizare a calităţii aerului înconjurător.

Conform art. 23 din OUG 243 din 28 noiembrie 2000 Monitorizarea calităţii aerului este asigurată prin Sistemul naţional de monitorizare integrală a calităţii aerului.

Înfiinţarea şi organizarea Sistemului naţional de monitorizare integrală a calităţii aerului, stabilirea criteriilor şi procedurilor comune de raportare şi furnizare a informaţiilor sunt stabilite prin hotărâre a Guvernului.

Structurile aparţinând Sistemului naţional de monitorizare integrală a calităţii aerului, indiferent de autoritatea competentă căruia îi sunt subordonate sau în coordonarea căreia se află, au obligaţia să deruleze şi să furnizeze informaţia conform criteriilor şi procedurilor comune.

Titularii de activitate au obligaţia să monitorizeze nivelul emisiilor de poluanţi şi să raporteze informaţiile solicitate către autoritatea competentă, în conformitate cu Legea protecţiei mediului 137/1995, republicată.

Rezultatele măsurătorilor se înregistrează şi se prezintă într-o formă adecvată, stabilită de autoritatea de mediu competentă.

Conform art. 25 din OUG 243/2000 se înfiinţează Sistemul naţional de inventariere a emisiilor de poluanţi atmosferici, sub coordonarea autorităţii centrale de protecţia mediului.

Metodele manuale de monitorizare a calităţii aerului în ceea ce priveşte conţinutul de SO2, NO2, particule şi plumb folosite atât de MAPPM cât şi de MS nu sunt metodele de referinţă cerute de Directiva "fiică" 1999/30/CE, şi nu pot asigura măsurătorile din oră în oră în regim continuu cerute de aceasta. 

Preconizatele directive fiice cu privire la benzen, CO şi ozon vor necesita un efort de monitorizare substanţial crescut, în special în privinţa monitorizării poluanţilor precursori, inclusiv din speţa compuşilor organici volatili (COV), specificaţi în proiectul de directivă cu privire la ozon.

Directiva prevede folosirea modelelor, a inventarelor de emisii, a măsurătorilor indicative şi a altor tehnici de estimare, lucru care poate în anumite circumstanţe reduce necesarul obligatoriu de staţii de monitorizare continuă, care au costuri atât de ridicate. 

In ceea ce priveşte instrumentele de analiză, este evidentă necesitatea de a achiziţiona instrumente noi şi eventual piese de schimb pentru cele existente. Este necesară o analiză cost-eficienţă pe baza elementelor apărute în proiectarea reţelelor locale, regionale şi de fond, corelată cu prevederile din Directivele UE.

Există deficienţe şi în fluxul informaţional şi aceasta din cauza următoarelor probleme:

· unele date nu sunt disponibile şi ca atare nu pot fi folosite la luarea unor decizii importante; 

· multe date nu sunt utile pentru evaluare deoarece procedurile de colectare a lor au fost stabilite mai curând în funcţie de posibilităţi decât de necesitatea de evaluare (ex.. măsurători efectuate numai 4 sau 5 zile pe săptămână în loc de în fiecare zi); 

· metodele de analiza în mediu umed (pentru gaze) definesc datele ca fiind de calitate medie; metodele de detecţie a metalelor, însă, oferă date de calitate buna; 

· avertizarea publicului este dificilă deoarece în majoritatea cazurilor metodele de analiză sunt manuale; aceasta implică două stadii ale investigării: prelevare şi analiză. În această situaţie, timpul dintre producerea episodului şi cel al obţinerii rezultatelor măsurătorii depăşeşte adesea 24 de ore.

· Publicul şi presa pot obţine la cerere (prin telefon sau în scris) date cu privire la calitatea aerului atmosferic, fie de la APM fie de la MAPPM. Rapoarte asupra calităţii aerului sunt publicate anual, inclusiv în cadrul Raportului asupra Stării Mediului.

Acum, există un serviciu on-line prin care pot fi accesate pe Internet date de ultima ora cu privire la calitatea aerului. Există şi unele iniţiative locale: La Baia Mare există un panou care afişează de doua ori pe zi date de calitate a aerului în oraş, provenind de la reţeaua locala de monitoring. Un proiect similar a fost demarat la Bacău.

APM Piteşti a creat un program de informaţii zilnice pentru mass - media, care cuprinde şi datele de calitate a aerului în judeţ.

Aceste surse de informaţie trebuie reanalizate şi făcute estimările de costuri necesare pentru a asigura respectarea cerinţelor de informare din Directiva 96/62/CE, art. 8 si 10, şi Directiva 1999/30/CE, art. 8.

 

· Zone şi aglomerări

Atât Directiva Cadru cât şi OUG 243 din 28 noiembrie 2000 cu privire la protecţia atmosferei defineşte drept aglomerări “zonele cu o populaţie care depăşeşte 250 000 de locuitori sau zonele în care populaţia este egală sau mai mică de 250 000 de locuitori, dar densitatea populaţiei/km2 justifică necesitatea evaluării şi gestionării calităţii aerului înconjurător ”. 

Conform acestei definiţii, România are 9 aglomerări: Bucureşti, Constanţa, Iaşi, Timişoara, Galaţi, Braşov, Cluj-Napoca, Craiova, Ploieşti. 

 

 

 

Zone poluate 

	ZONA ŞI TIPUL DE INDUSTRIE
	POLUANŢI

	1. Copşa Mică – metalurgie neferoasă, ind. Chimica (inclusiv chimia gazului metan)
	SOx, negru de fum, aerosoli cu Pb, Cd, Cu, zn.

	2. Baia Mare – metalurgie neferoasă
	SOx, aerosoli cu Pb, Cd, Cu, Zn, H2SO4

	3. Zlatna - neferoase
	SOx, aerosoli cu Pb, Cd, Cu, Zn, H2SO4

	4. Ploieşti – Valea Calugărească- industria chimică şi petrochimică 
	So2, NO2, COV, suspensii cu sulfaţi, Fe, floruri

	5. Oneşti – Borzeşti – industria chimică şi petrochimică
	COV, compuşi de sinteză, CO, particule grele

	6. Bacău – industrie chimică, celuloză şi hârtie
	NOx, NH3, CS2,H2S, aerosoli cu compuşi de sinteză, particule în suspensie

	7. Suceava – industria energetică, chimică, celuloză şi hârtie
	CO, CO2, CS2, H2S, NOx, particule în suspensie

	8. Piteşti – industria chimică şi petrochimică
	SOx, NOx, COV, aerosoli cu compuşi de sinteză, particule în suspensie, particule grele

	9. Târgu Mureş – industria chimică
	NOx, NH3, Aerosoli cu acid azotic şi produse rezultate din sinteza coloranţilor, particule în suspensie

	10. Turnu – Măgurele – industria chimică (îngrăşăminte)
	NOx, NH3, NOx, aerosoli cu acid sulfuric, particule în suspensie.

	11. Tulcea – metalurgie neferoasă
	NOx, NH3,aerosoli

	12. Craiova – Isalniţa – industria chimică (îngrăşăminte), energetică
	NOx, NH3, CO, CO2, COV, Aerosoli bogaţi în acizi minerali, particule în suspensie

	13. Braşov – energetică, industria chimică şi petrochimică
	Aerosoli cu mangan

	14. Govora – Râmnicu Vâlcea – industria chimică
	Acid clorhidric, clor gazos, particule în suspensie

	Alte regiuni poluate –industrii poluante
	Poluanţi

	Slatina – metalurgie neferoasă
	Fluor, acid fluorhidric. Aerosoli cu fluor, particule în suspensie

	Hunedoara – Calan – metalurgie feroasă
	SOx, aerosoli cu acid sulfuric, particule în suspensie

	Târnăveni – industrie chimică
	SO2, NOx, amoniac, particule în suspensie, Cr

	Năvodari – Midia – industria chimică şi petrochimică
	SO2, NOx, H2SO4, floruri, aerosoli cu compuşi anorganici, COV

	Săvineşti – Roznov – industria chimică (fire şi fibre sintetice, îngrăşăminte)
	COV, CS2, H2S, NOx, NH3, compuşi anorganici, aerosoli cu compuşi ce conţin sulf


	Galaţi – metalurgie feroasă
	Poluanţi iritanţi şi CO


 

· Probleme şi incertitudini

Domeniile cheie unde finalizarea cu succes a implementării în intervalul de timp prevăzut ar putea să fie dificilă sunt următoarele:

· integrarea reţelelor de monitorizare şi îmbunătăţirea operativităţii schimbului de date; 

· costurile de achiziţie şi de operare a staţiilor de monitorizare continuă (în special costurile de operare şi întreţinere).

Având în vedere numărul actual de 42 laboratoare implicate în monitorizarea calităţii aerului - câte unul în fiecare judeţ - în cazul modernizării sistemului de monitorizare, costurile ar fi prea ridicate. In condiţiile unui buget limitat ar trebui luată în considerare o reorganizare a reţelei de laboratoare. Ar fi mai economic să se concentreze resursele disponibile într-un număr mai redus de laboratoare regionale. Planul General PHARE a sugerat un număr de 8-10 laboratoare pentru efectuarea analizelor pe o raza geografică mai mare. Revizuirea Planului general va trebui să ţină seama ca noile capabilităţi ce trebuie create pentru funcţionarea şi calibrarea echipamentelor automate de monitorizare şi a altor tehnici moderne va trebui să se concentreze într-un număr mai mic de laboratoare regionale, în timp ce metodele tradiţionale de analiză chimică vor putea fi continuate de majoritatea laboratoarelor APM locale, urmând a se raţionaliza reţelele de monitorizare existente.

Monitorizarea

· Compararea metodelor actuale de măsurare cu metodele de referinţă ale UE; 

· Dezvoltarea capacităţilor de folosire a metodelor combinate de monitorizare, a modelelor şi măsurătorilor indicative, pentru a se putea minimiza numărul de staţii fixe de monitorizare continuă necesare; 

· Realizarea unor evaluări preliminare pentru aglomerări şi zone; 

· Implementarea procedurilor de control al calităţii şi obţinerea acreditării laboratoarelor.

Estimarea costurilor

 

	OBIECTIV
	COSTURI

	Staţii de monitorizare continuă
	Investiţii – 70.000 USD/staţie

Cheltuieli de operare – 10.000 USD/staţie/an

+ salarii normă întreagă/ regiune/ an

	Training pentru operarea staţiilor de monitorizare continuă
	300.000 USD


 

 

 

 

 

 

 

V. Emisii provenind de la autovehicule

 

Directivele europene încearcă să instituie exercitarea controlului asupra emisiilor provenind de la autovehicule în două strategii diferite:

· în timpul fabricării lor – prin obligativitatea unor teste amănunţite în timpul fabricaţiei, necesare omologării modelului, incluzându-se aici teste pentru măsurarea emisiilor; şi

· în timpul folosirii – prin instituirea inspecţiilor tehnice periodice şi a verificărilor ad-hoc în trafic, inclusiv pentru măsurarea nivelului emisiilor de noxe.

Cerinţele cu privire la etapa fabricării sunt prevăzute în următoarele directive:

· Directiva 70/220/CEE, amendată, stabileşte cerinţele de ordin tehnic şi valorile limită pentru monoxid de carbon şi hidrocarburi nearse din gazele de eşapament ale autovehiculelor (autovehicule pentru pasageri şi autoutilitare de mic tonaj, cu motoare pe benzină şi motorină). 

În ultimii 25 de ani, aceste norme au devenit din ce în ce mai stricte, incluzând acum şi prevederi pentru concentraţia de oxizi de azot şi particule. Tot aici sunt incluse şi cerinţele tehnice pentru omologarea autovehiculelor. 

· Directivele 72/306/CEE amendată şi 88/436/CEE au introdus valorile limită pentru emisii vizibile produse de motoare diesel pentru autovehicule. 

· Directiva 88/77/CEE, amendată, stabileşte valorile limită pentru emisia de CO, hidrocarburi şi NOx provenind de la toate autovehiculele cu motoare diesel cu excepţia autoturismelor. Normele cu privire la emisia de particule au fost stabilite prin Directiva 91/542/CEE. Directiva 96/1/CE conţine derogări cu privire la emisia de particule pentru motoare de capacitate mai redusă. Se discută în momentul de faţă o propunere care va introduce cerinţe mai stricte începând cu anul 2000. 

· Directiva 77/537/CEE amendata stabileşte limitele pentru emisia de CO, hidrocarburi şi NOx provenind de la tractoarele agricole şi forestiere. O noua propunere care va introduce norme mai severe se află în stadiul de discuţii. 

· Directiva 97/68/CE stabileşte normele cu privire la emisiile de NOx, hidrocarburi, CO si particule solide provenind de la motoare folosite pentru utilaje mobile nerutiere. Tot aici sunt definite procedurile de omologare pentru astfel de motoare.

Fiecare din aceste directive stabileşte cerinţele cu privire la obţinerea omologării pentru fabricarea sau importul în UE al autovehiculelor. Cerinţele diferă în funcţie de anul de fabricaţie al autoturismului şi ca atare nu este necesară aducerea de modificări modelelor mai vechi. Nivelul emisiilor se îmbunătăţeşte pe măsură ce se înnoieşte parcul de autovehicule.

Trebuie remarcat că omologarea unui model era mai degrabă facultativă înainte de 1991 (1989 - pentru autovehicule mai mici) motiv pentru care maşinile fabricate înainte de acest an nu trebuiau să respecte normele de omologare.

Prin contrast, toate autovehiculele în uz trebuie să respecte directiva cu privire la inspecţia tehnică a autovehiculelor. Directiva 96/96/CE impune ca în cadrul testelor obişnuite pentru autorizarea utilizării autovehiculelor pe drumurile publice să fie introduse şi verificări ale nivelului de monoxid de carbon (CO) şi ale raportului aer-combustibil în amestecul de carburaţie la motoarele pe benzină, precum şi ale gradului de opacitate al gazelor de evacuare de la autovehiculele cu motoare diesel.

 

· Modificări legislative

Deşi toate aceste norme au ca scop protejarea mediului, poluarea provocata de autovehicule este reglementată de către Ministerul Transporturilor, împreună cu alte chestiuni legate de transporturi, deoarece acest minister este considerat cel mai calificat să se ocupe de acest domeniu. Pe lângă MT, alte doua autorităţi mai sunt implicate în implementarea directivelor în discuţie: 

· Autoritatea Rutiera Română (ARR), care este subordonata MT; şi 

· Registrul Auto Român (RAR), ca organ tehnic specializat care funcţionează sub autoritatea MT, dar nu subordonată acestuia.

ARR nu are printre responsabilităţi inspecţiile tehnice sau omologarea modelelor de autovehicule; cu toate acestea controlează mijloacele de transport pentru a verifica legalitatea transportului, caz în care emite licenţa necesară. 

RAR ca organ tehnic specializat al MT acordă omologarea pentru circulaţie (de tip sau individuala) pentru vehicole rutiere şi efectuează inspecţii tehnice periodice în cadrul reprezentanţelor sale şi în staţiile autorizate. Tot inspectorii RAR sunt cei autorizaţi să controleze conformitatea cu normele tehnice a staţiilor de service deţinute şi/sau administrate de persoanele juridice din România. 

Ministerul Transporturilor este responsabil de aplicarea şi respectarea în domeniul transporturilor a prevederilor Acordului de Asociere a României la Uniunea Europeană, şi a strategiei naţionale şi sectoriale pentru pregătirea aderării României la Uniunea Europeană. 

Ordinele Ministrului 251/1999 şi 536/1997, 924/2000 se referă la limitele pentru emisii stabilite prin Directivele 70/220, 88/77 şi sunt conforme cu cerinţele europene. În plus, toate detaliile tehnice din anexele acestor directive şi ale directivelor 72/306 şi 77/537, inclusiv cele cu privire la procedurile de obţinere a certificatului de omologare a modelului, specificaţiile tehnice pentru combustibilii de referinţă, testele de clasă, au fost transpuse prin intermediul RNTR2 - o anexă şi parte integrantă a OM 251/99. Pe de altă parte, la Ministerul Transporturilor sunt puse la dispoziţie, ca atare, copii ale traducerii în limba româna a anexelor la directivele europene respective.

Aceeaşi poziţie este valabilă şi în cazul testelor folosite la inspecţiile tehnice, unde România a transpus anexele Directivei 96/96 prin intermediul OM 353/1998.

Pentru a alinia legislaţia românească în totalitate la cea europeană sunt necesare doar modificări minore.

 

 

Directiva 97/68

In ceea ce priveşte vehiculele nerutiere, există în România un sistem de omologare a tractoarelor, ce intră în atribuţiile Ministerului Agriculturii şi Alimentaţiei. La tractoare se vor aplica aceleaşi standarde de emisii stabilite în Directiva 77/357/CEE, începând cu aceleaşi date ca şi pentru Directiva 88/77/CEE. Pentru celelalte vehicule nerutiere, nu există un sistem de omologare, aceste vehicule nefiind înmatriculate şi nesupunându-se inspecţiilor tehnice.

Comparaţie între cerinţele europene cu privire la emisiile 

provenind de la autovehicule şi utilaje nerutiere 

şi cele specificate în legislaţia din România

	CERINŢE UE
	CADRU LEGAL EXISTENT ÎN ROMÂNIA

	Numele actului
	Cerinţe principale
	Acte legislative existente
	Proiecte legislative 

	Directiva Consiliului 70/220/CEE cu privire la măsurile împotriva emisiilor poluante provenind de la autovehicule, amendată (77/537)
	Verificarea, în timpul fabricaţiei, a valorilor limită prin proceduri stabilite;

Folosirea unor tehnologii de tipul folosirii benzinei fără plumb (88/76/CEE);

Statele membre nu pot acorda autorizaţia de omologare pentru motoare care nu respectă cerinţele prevăzute pentru anul de fabricaţie respectiv;

Statele membre trebuie să se asigure că toate autovehiculele aflate pe liniile de producţie au fost omologate.
	OM (T) 251/1999 cu privire la aprobarea condiţiilor pe care trebuie să le îndeplinească autovehiculele pentru a fi admise în circulaţia pe drumurile publice din România – RNTR 2; modificat prin Ordinul 418 din 22 martie 2001 al Ministrului lucrărilor publice, transporturilor şi locuinţei;

OM 924 din 5 decembrie 2000 al ministrului transporturilor pentru aprobarea reglementărilor şi normelor tehnice privind modificarea instalaţiilor de alimentare a motoarelor autovehiculelor, care au fost omologate pentru circulaţia pe drumurile publice din România cu un anumit carburant prevăzut de constructor, pentru funcţionarea şi cu gaze petroliere lichefiate (GPL) .

Transpune cerinţele tehnice ale directivei.

 
	Nimic

	Directiva Consiliului 72/306/CEE cu privire la măsurile împotriva emisiilor poluante (cenuşă) provenind de la motoarele diesel, amendată
	Stabileşte valoarea limită pentru cenuşă;

Stabileşte metodele de testare a autovehiculelor pentru verificarea respectării standardelor
	OM (T) 251/1999 cu privire la aprobarea condiţiilor pe care trebuie să le îndeplinească autovehiculele pentru a fi admise în circulaţia pe drumurile publice din România.

OM 924 din 5 decembrie 2000 al ministrului transporturilor pentru aprobarea reglementărilor şi normelor tehnice privind modificarea instalaţiilor de alimentare a motoarelor autovehiculelor, care au fost omologate pentru circulaţia pe drumurile publice din România cu un anumit carburant prevăzut de constructor, pentru funcţionarea şi cu gaze petroliere lichefiate (GPL)

Transpune cerinţele tehnice ale directivei.

 
	Nimic

	Directiva Consiliului 77/537/CEE privind aproximarea legilor referitoare la măsurile ce trebuie luate împotriva emisiilor poluante provenite de la motoare de tractor (amendată de 82/890 CEE)
	Cerinţe privind omologarea tractoarelor, similare cu Directiva 70/220/CEE
	OM (T) 251/1999 cu privire la aprobarea condiţiilor pe care trebuie să le îndeplinească autovehiculele pentru a fi admise în circulaţia pe drumurile publice din România.

Transpune cerinţele tehnice ale directivei.

 

 

 
	Nimic

	Directiva Consiliului 88/77/CEE cu privire la măsurile împotriva emisiilor de gaze poluante provenind de la motoarele diesel
	Defineşte limitele pentru particule solide, CO, hidrocarburi şi NOx;

Statele membre nu pot acorda omologare tip CEE sau pe teritoriu propriu pentru motoarele diesel care nu respectă standardele (1992/95);

Statele membre trebuie să interzică înmatricularea, vânzarea, utilizarea sau intrarea în uz a autovehiculelor noi care nu respectă valorile limită (1993/96);

Statele membre pot acorda stimulente fiscale pentru achiziţionarea de autovehicule din producţia internă sau din import care respectă standardele;

Conţinutul maxim de sulf de 0,3%, şi la cererea fabricantului se poate limita la 0,05%.
	OM (T) 251/1999 cu privire la aprobarea condiţiilor pe care trebuie să le îndeplinească autovehiculele pentru a fi admise în circulaţia pe drumurile publice din România.

OM 924 din 5 decembrie 2000 al ministrului transporturilor pentru aprobarea Reglementărilor şi normelor tehnice privind modificarea instalaţiilor de alimentare a motoarelor autovehiculelor, care au fost omologate pentru circulaţia pe drumurile publice din România cu un anumit carburant prevăzut de constructor, pentru funcţionarea şi cu gaze petroliere lichefiate (GPL)

Transpune cerinţele tehnice ale directivei.

 
	Nimic

	Directiva Consiliului 96/96 cu privire la testele pentru acordarea autorizaţiei de circulaţie pentru autovehicule şi remorci
	Stabileşte teste standard pentru acordarea autorizaţiei de circulaţie pentru autovehicule;

Stabileşte valorile limită pentru concentraţia de CO în gazele de eşapament;

Impune cerinţa ca numai instituţiile autorizate de stat să aibă dreptul de a efectua testele pentru acordarea autorizaţiei de circulaţie.
	OM (T) 251/1999 cu privire la aprobarea condiţiilor pe care trebuie să le îndeplinească autovehiculele pentru a fi admise în circulaţia pe drumurile publice din România.

Transpune cerinţele tehnice ale directivei.

 
	Nimic

	Directiva Consiliului 97/68/CEE cu privire la măsurile împotriva emisiilor de gaze şi particule solide provenind de la motoarele cu ardere internă folosite la utilajele mobile nerutiere
	Definirea “utilajelor nerutiere” şi a altor termeni;

Cerinţele pentru omologarea claselor de motoare;

Statele membre nu pot refuza omologarea motoarelor care respectă cerinţele directivei;

Obligaţia autorizaţiilor care acordă omologările de a trimite listele de omologări celorlalte state membre şi Comisiei;

Obligaţia statelor membre de a asigura un control efectiv de conformitate a producţiei înainte de a acorda omologarea;

Procedurile de testare, sistemul de analizare şi de prelevare a probelor.
	Nu există nici un fel de legislaţie relevantă

 
	 


 

Pentru a fi admise în circulaţie (înmatriculate), toate vehiculele rutiere trebuie să fie omologate de către RAR.

Vehiculele sunt testate în două moduri:

· periodic (la şase luni autovehiculele destinate transportului de persoane, anual pentru autovehiculele grele, la doi ani pentru celelalte autovehicule). Inspecţia periodică se efectuează de către inspectori autorizaţi, în garaje autorizate conform prevederilor Directivei 96/96/EC,

· pe lângă inspecţiile periodice, Poliţia şi RAR efectuează inspecţii în trafic pentru a verifica siguranţa vehiculelor şi emisiile.

Atunci când un autovehicul nu trece la inspecţiile tehnice periodice, autorizaţia necesară circulaţiei nu este acordată şi proprietarul are la dispoziţie 30 de zile pentru a remedia problemele. Conducerea autovehicului fără această autorizaţie este considerată contravenţie şi se pedepseşte cu amendă.

Dacă nerespectarea normelor este detectată în timpul unui control în trafic, poliţia poate reţine certificatul de înmatriculare fără de care autovehiculul nu are dreptul să circule şi emite o dovadă temporară care acordă o perioadă pentru remedierea problemelor. Pentru a putea obţine înapoi certificatul, proprietarul autovehiculului trebuie să obţină dovada efectuării cu succes a verificării tehnice din partea unei unităţi de service autorizate de RAR.

Ca măsuri şi acţiuni necesare pentru implementarea directivelor cu privire la emisiile provenind de la autovehicule putem enumera:

· compilarea şi/sau revizuirea devizelor de cost pentru implementarea standardelor de emisie la autovehiculele noi;

· stabilirea unor obiective clare cu privire la reducerea emisiilor poluante provenind de la autovehicule, dacă este posibil în cadrul unor strategii generale pentru calitatea aerului atmosferic, avându-se în vedere strategiile din domeniul transporturilor;

· evaluarea modificărilor legislative şi a măsurilor de implementare presupuse de directivele şi propunerile de directive preconizate şi revizuirea strategiei în funcţie de acestea;

· studierea posibilităţii de introducere a facilităţilor fiscale pentru reducerea emisiilor, fie prin înnoirea parcului auto, fie prin ameliorarea combustibililor;

· crearea unui sistem de înregistrare a utilajelor nerutiere;

· analiza sistemului de testare/inspecţie şi identificarea necesarului de resurse;

· dezvoltarea strategiei de asigurare a unui nivel corespunzător de monitorizare;

· dotarea completă a laboratoarelor de măsurare a emisiilor poluante din RAR cu respectarea cerinţelor UE;

· achiziţionare de laboratoare mobile pentru inspecţii în trafic.

· Calitatea combustibililor

Comparaţie între cerinţele UE cuprinse în directivele cu privire la calitatea combustibililor şi cele stipulate în legislaţia română

	CERINŢELE UNIUNII EUROPENE
	LEGISLAŢIA ROMÂNĂ

	Numele actului
	Cerinţe principale
	Acte legislative existente 

	Directiva Consiliului 98/70/CE privind calitatea combustibililor din benzină şi motorină
	· Parametrii din mediu pentru combustibilii comerciali destinaţi autovehiculelor;

· Conţinutul de sulf de 150 mg/kg pentru motoarele cu aprindere prin scânteie şi de 350 mg/kg pentru Motoarele cu aprindere prin compresie;

· Interzicerea comercializării benzinei cu plumb de la 1 ianuarie 2000;

· Cerinţe legate de monitorizarea respectării prevederilor pe baza metodelor de analiză prevăzute în anexele directivei.
	Oridinul nr. 1.103 / 3 ianuarie 2002 al MAPM pentru aprobarea normelor metodologice privind măsurarea şi analiza emisiilor de compuşi organici volatili rezultaţi din depozitarea şi distribuţia benzinei la terminale şi la staţiile de benzină;

Ordin 337/ 23 octombrie 2001 al Ministerului Industriei şi Resurselor pentru aprobarea normelor privind inspecţia tehnică a instalaţiilor, echipamentelor şi dispozitivelor utilizate în scopul limitării emisiilor de compuşi organici volatili rezultaţi din depozitarea, încărcarea, descărcarea şi distribuţia benzinei la terminale şi la staţii de benzină;

HG nr. 568/ 14 iunie 2001 privind stabilirea cerinţelor tehnice pentru limitarea emisiilor de compuşi organici volantili rezultaţi din depozitarea, încărcarea, distribuţia benzinei la terminale şi la staţii de benzină;

HG 1336/2000 privind reducerea conţinutului de sulf din motorină;

HG nr. 489/14 august 1998 privind aprobarea planului de acţiune pentru reducerea conţinutului de plumb din benzină;

IRS SR 176/1997 pentru benzina cu plumb destinată autovehiculelor.

	Directiva Consiliului 99/32 privind reducerea conţinutului de sulf din anumiţi combustibili lichizi
	· Fixarea valorilor limită;

· Definirea combustibililor lichizi la care se aplică prevederile directivei;

· Valori limită mairidicate admise în situaţii speciale şi pentru o perioadă mai limitată de timp;

· informarea Comisiei şi a publicului atunci când statele membre depăşesc valorile limită fără a atinge însă latura critică;

· comunicarea către Comisie a prevederilor care transpun Directiva
	Oridinul nr. 1.103 / 3 ianuarie 2002 al MAPM pentru aprobarea normelor metodologice privind măsurarea şi analiza emisiilor de compuşi organici volatili rezultaţi din depozitarea şi distribuţia benzinei la terminale şi la staţiile de benzină;

Ordin 337/ 23 octombrie 2001 al Ministerului Industriei şi Resurselor pentru aprobarea normelor privind inspecţia tehnică a instalaţiilor, echipamentelor şi dispozitivelor utilizate în scopul limitării emisiilor de compuşi organici volatili rezultaţi din depozitarea, încărcarea, descărcarea şi distribuţia benzinei la terminale şi la staţii de benzină;

HG nr. 568/ 14 iunie 2001 privind stabilirea cerinţelor tehnice pentru limitarea emisiilor de compuşi organici volantili rezultaţi din depozitarea, încărcarea, distribuţia benzinei la terminale şi la staţii de benzină;

HG 1336/2000 privind reducerea conţinutului de sulf din motorină;

	Directiva 93/12/CEE stabileşte limitele pentru conţinutul de sulf din motorina (folosită pentru autovehicule) şi alte motorine şi parcuri uşoare folosite pentru vehicule autopropulsate, încălzire, instalaţii industriale sau pe nare.

 
	 
	HG nr. 1336/2000 privind reducerea conţinutului de sulf din motorină

MO nr. 687/21.12.2000)

	Directiva cu privire la emisiile de COV (94/63/CEE) 
	· introducerea unor soluţii tehnice în vederea prevenirii emisiei de COV în procesul de depozitare şi distribuire a benzinei de la terminale la staţiile de benzină;

· proiectarea şi operarea de instalaţii de depozitare în vederea reducerii pierderilor de benzină la instalaţiile de încărcare/depozitare;

· proiectarea şi operarea echipamentului de descărcare a cisternelor mobile, recuperarea şi depozitarea vaporilor, verificarea etanşeităţii autocisternelor şi a presiunii/depresiunii în supapele de siguranţă pentru staţii > 100m3/an, derogări de până la 500m3/an dacă probabilitatea de a acuza probleme de sănătate sau de mediu este redusă
	Oridinul nr. 1.103 / 3 ianuarie 2002 al MAPM pentru aprobarea normelor metodologice privind măsurarea şi analiza emisiilor de compuşi organici volatili rezultaţi din depozitarea şi distribuţia benzinei la terminale şi la staţiile de benzină;

Ordin 337/ 23 octombrie 2001 al Ministerului Industriei şi Resurselor pentru aprobarea normelor privind inspecţia tehnică a instalaţiilor, echipamentelor şi dispozitivelor utilizate în scopul limitării emisiilor de compuşi organici volatili rezultaţi din depozitarea, încărcarea, descărcarea şi distribuţia benzinei la terminale şi la staţii de benzină;

HG nr. 568/ 14 iunie 2001 privind stabilirea cerinţelor tehnice pentru limitarea emisiilor de compuşi organici volantili rezultaţi din depozitarea, încărcarea, distribuţia benzinei la terminale şi la staţii de benzină;


 

Începând cu 1 ianuarie 2002 titularii de activităţi care implică operaţiuni de depozitare , încărcare, descărcare şi distribuţie a benzinei la terminale şi la staţiile de benzină trebuie să aibă pentru instalaţiile, echipamentele şi dispozitivele noi, utilizate în astfel de operaţiuni, un aviz tehnic pentru proiect din partea organismului de inspecţie, înainte de obţinerea acordului de mediu şi/sau a autorizaţiei de mediu.

Perioadele la care instalaţiile şi dispozitivele utilizate pentru executarea operaţiunilor de depozitare, încărcare, descărcare şi distribuţie a benzinei la terminale şi la staţiile de benzină vor fi supuse procedurilor de inspecţie tehnică în exploatare, în scopul limitării emisiilor de compuşi organici volatili, sunt următoarele:

· 4 ani – instalaţiile de depozitare a benzinei la terminale şi la staţii de benzină;

· 2 ani – instalaţiile de încărcare descărcare a benzinei în containere la terminale;

· containere mobile utilizate pentru transferul benzinei de la un terminal la o staţie de distribuţie, la alt depozit sau terminal;

· echipamentele de încărcare pe la partea inferioară a cisternelor auto şi dispozitivele utilizate pentru colectarea vaporilor şi protecţia de supraîncărcare a cisternelor auto;

· instalaţii de încărcare la staţiile de distribuţie a benzinei, unde se realizează stocarea intermediară a vaporilor.

Există şi o strategie de reducere a conţinutului de plumb din benzină, dar nu s-a avut în vedere eliminarea totală în final, fiind nevoie ca atare de o revizuire a strategiei în acest sens. Începând cu anul 2002 se vor lua măsuri pentru asigurarea interzicerii benzinei cu plumb prevăzute pentru 1 ianuarie 2000 în Uniunea Europeană.

Procentul maşinilor care ar putea folosi benzină fără plumb este foarte scăzut. Principala problemă pare a fi Dacia, în special modelele 1300 şi 1310 cu carburaţie, care nu pot funcţiona cu benzină fără plumb. Uzina producătoare recomandă benzină de 98 cu plumb pentru aceste motoare, deşi nu există nici un motiv clar pentru aceasta, având în vedere că motoarele respective nu sunt cu compresie înaltă. Există sugestia că adăugarea unor aditivi lubrifianţi ar permite şi acestor motoare să folosescă benzină fără plumb.

Prin OM 462/1993, România a luat măsuri pentru interzicerea folosirii păcurilor grele cu conţinut de sulf mai mare de 1% începând cu ianuarie 2003.

Estimările costurilor iniţiale pentru implementarea directivei cu privire la calitatea combustibililor.

· conversia parcului auto existent la benzină fără plumb – 30 milioane de EURO;

· Conversia rafinăriilor pentru producerea benzinei fără plumb – 50 minioane de EURO

Începând cu 1 ianuarie 2002 în România au intrat în vigoare normele EURO 3, deocamdată doar pentru înmatricularea autovehiculelor de import indiferent de modul în care acestea sunt dobândite.

Începând cu 1 ianuarie 2004 normele EURO 3 vor deveni obligatorii şi pentru autoturisme româneşti.

 

 

 

 

CONCLUZII

 

 

Din punct de vedere al transpunerii legislaţiei, în conformitate cu calendarul de armonizare legislativă asumat prin Programul Naţional de Aderare la Uniunea Europenă dar şi în conformitate cu priorităţile necesare identificate ulterior, au fost elaborate acte normative care contribuie la accelerarea procesului de armonizare a legislaţiei naţionale cu cerinţele acquis-ului comunitar de mediu. 

Procesul de armonizare legislativă continuă în fiecare sector de protecţie a mediului; un rol important avându-l, în acelaşi timp, şi evaluarea costurilor necesare implementării şi controlului directivelor de mediu.

În acest sens cu sprijinul financiar al Uniunii Europene, se vor determina timpul şi costurile necesare pentru implementarea posibilă şi efectivă a acquis-ului comunitar şi se va identifica mărimea perioadelor de tranziţie care se vor solicita în momentul aderării României la UE. Această analiză va fi necesară nu numai pentru definirea termenelor implementării reale a legislaţiei comunitare, dar de asemenea este de o importanţă majoră pentru planificarea şi managementul investiţiilor necesare în scopul îndeplinirii cerinţelor de aderare.

Noile instrumente financiare ale UE susţin ţările candidate pentru a face faţă acestor costuri. Asistenţa financiară acordată prin programul ISPA ( Instrument pentru Politici Structurale pentru Pre-aderare) oferă 500 milioane EURO anual, pentru perioada 2000 – 2006, pentru a finanţa investiţii în domeniul mediului înconjurător.

Cu toate acestea, este foarte important ca aceste ţări candidate să folosească eficient aceste fonduri şi să mobilizeze sprijin financiar din alte surse, fie ele private, publice sau comerciale. Potenţiale surse alternative pot fi instituţiile financiare internaţionale, cum ar fi Banca Europeană de Investiţii, fonduri nerambursabile sau scheme de acreditare, împrumuturi bancare, investiţii străine directe şi venituri generate din impozite şi taxe.

Comisia Europeană îndeamnă ţările candidate să întocmească strategii pentru implementarea legislaţiei europene, împreună cu strategiile de armonizare legislativă specifice. Acest tip de strategii fac parte integrantă din planurile de implementare solicitate de ţările candidate, pentru a sprijini cererile lor pentru perioada de tranziţie cu privire la directivele complexe şi costisitoare. 

Aceste strategii sunt extrem de importante atât în perioada de pre-aderare, cât şi de post aderare. În perioada de pre-aderare, deoarece reflectă dimensiunea resurselor (financiare, administrative, de infrastructură, etc.) şi calendarul investiţiilor necesare în fiecare ţară pentru procesul de aderare, iar în cea de post-aderare în ceea ce priveşte aplicarea viitoare a fondurilor structurale şi de coeziune.

În acest sens, România, prin Ministerul Apelor şi Protecţiei Mediului, a urmărit elaborarea şi promovarea de acte normative în vederea armonizării legislaţiei naţionale cu acquis-ul comunitar, implementarea strategiilor sectoriale, a “ strategiei protecţiei mediului în România pe termen scurt şi mediu (2000 – 2004)” şi totodată, consolidarea şi eficientizarea cadrului instituţional existent.

De asemenea, începând cu luna aprilie 2001, Ministerul Apelor şi Protecţiei Mediului împreună cu instituţiile administraţiei publice centrale implicate în acţiuni vizând protecţia mediului înconjurător au elaborat, sub coordonarea Ministerului Integrării Europene, forma preliminară a documentului de poziţie pentru capitolul “protecţia mediului”, care a fost transmis la Comisia Europeană, spre analiză, în data de 9 iunie 2001.

În acest sens, cu sprijinul financiar al UE, Ministerul Apelor şi Protecţiei Mediului analizează perioadele de timp şi costurile necesare pentru implementarea efectivă a acquis-ului comunitar şi a identificat domeniile în care se impun perioade de tranziţie în momentul aderării României la UE. Această estimare va fi necesară nu numai pentru definirea termenelor implementării reale a legislaţiei comunitare dar, de asemenea, şi pentru planificarea şi managementul investiţiilor necesare în scopul îndeplinirii cerinţelor de aderare.

Totodată, pentru realizarea proiectelor prioritare în domeniul protecţiei mediului, în scopul accelerării procesului de implementare a noii legislaţii, a fost adoptată Legea nr. 73/2000 privind fondul de mediu, iar în scopul operaţionalizării acestuia, în data de 17.05.2001, a fost adoptată OUG pentru modificarea şi completarea acestei legi.

 

Au fost definite, de asemenea, tipurile de proiecte care vor fi considerate eligibile pentru finanţarea din acest fond şi care vizează:

· controlul şi reducerea poluării aerului, apei şi solului, inclusiv prin utilizarea unor tehnologii cutrate;

· protecţia resurselor naturale,

· gestionarea sau reciclarea deşeurilor;

· tratarea şi/sau eliminarea deşeurilor periculoase;

· protecţia şi conservarea biodiversităţii;

· educaţia şi conştientizarea privind protecţia mediului.

